Riebeeckrand het op 7 Augustus 'n spog-inhuldigingseremonie vir hul nuutverkose Seniorraad van 2020 gehou. Die bestuurskomitee is ook tydens die geleentheid aangekondig.
Ons spog graag met die uitvoerende bestuur van 2019/20. Die hoofseun is Keaton Lensley en die hoofdogter Wjanik Beneke. Die onderhoofseun is Teodoir van Staden en die onderhoofdogter is Tyllin Barnard. Die volgende leerders maak deel uit van die uitvoerende komitee: Anika Kotze, Elisma Pio, Stefan Smit en Wian Wray.
Die hoofseun en -dogter sien daarna uit om 'n verskil in die skool te maak en Riebeeckrand verder op te bou as die dinamiese skool, soos mense dit reeds ken.
Die Riebeeckrandfamilie is 'n eenheid, wat trots is op hul skool, en juis daarom sien die nuutverkose raad van 2020 daarna uit om hul skool se leuse, beginsels en waardes uit te leef.